Artematopus

Artematopus er en artsfattig slekt av biller som trolig er beslektet med smellere (Elateridae). Lite er kjent om denne gruppens biologi, men noen arter har blitt klekket fra mose. Larvene kan fôres opp på døde insekter i laboratoriet og det er mulig de også spiser dette i naturen. De voksne billene kan finnes mellom løvverk.

Utseende 
Små til middelsstore (2,5 – 10 mm), avlange biller, oversiden hårete. Hodet er stort og bredt med små fasettøyne. Antennene er nokså lange, 11-leddete og trådformede. Brystskjoldet (pronotum) er forholdsvis lite, bredere enn langt. Dekkvingene har en dyp lengdefure nær sømmen (sømstripe). Beina er slanke, med 5-leddete føtter.

Systematisk inndeling 

 Ordenen biller, Coleoptera
 Underordenen Polyphaga
 Overfamilien smellere (Elateroidea) (ev. ofam. Artematopodoidea)
 Familien Artematopodidae
 Underfamilien Artematopodinae
 Slekten Artematopus Perty, 1832
 Artematopus affinis Laporte de Castelnau, 1840
 Artematopus lemoulti Pic, 1913
 Artematopus marmoratus Laporte de Castelnau, 1840

Eksterne lenker 
 

Biller formelt beskrevet i 1832
Dyr formelt beskrevet av Josef Anton Maximilian Perty
Smellere